Sklep predsednika Splošnega sodišča z dne 17. februarja 2011 – Comunidad Autónoma de Galicia proti Komisiji

(Zadeva T-520/10 R)

„Začasna odredba – Državne pomoči – Nadomestilo za kritje dodatnih proizvodnih stroškov, ki so nekaterim proizvajalcem električne energije nastali na podlagi obveznosti javnih storitev, da se določeno količino električne energije proizvede iz domačega premoga, in vzpostavitev sistema ,prednostnega koriščenja‘ za navedene proizvajalce – Sklep o nevložitvi ugovora – Predlog za odlog izvršitve – Fumus boni juris – Neobstoj nujnosti – Tehtanje interesov“

1. Postopek – Intervencija – Izdaja začasne odredbe – Pogoji dopustnosti – Neposreden in dejanski interes – Presoja ob upoštevanju posebnosti postopka za izdajo začasne odredbe (Statut Sodišča, člena 40, drugi pododstavek, in 53, prvi pododstavek) (Glej točke 28, 30 in 31.)

2. Postopek – Intervencija – Izdaja začasne odredbe – Pogoji dopustnosti – Interes za rešitev zadeve za izdajo začasne odredbe – Presoja glede na posledice za gospodarski ali pravni položaj intervenientk (Statut Sodišča, člena 40, drugi pododstavek, in 53, prvi pododstavek) (Glej točko 29.)

3. Izdaja začasne odredbe – Odlog izvršitve – Začasni ukrepi – Pogoji za izdajo – Fumus boni juris – Resna in nepopravljiva škoda – Kumulativnost – Vrstni red in način preizkusa – Diskrecijska pravica sodnika za začasne odredbe (členi 256(1) PDEU, 278 PDEU in 279 PDEU; Poslovnik Splošnega sodišča, člen 104(2)) (Glej točki 39 in 40.)

4. Izdaja začasne odredbe – Odlog izvršitve – Pogoji za izdajo – Fumus boni juris – Prima facie preučitev razlogov, navedenih v utemeljitev tožbe – Tožba zoper sklep Komisije o odobritvi pomoči – Razlog, ki ni neutemeljen in ki se nanaša na dejanskost zadostne in popolne preučitve Komisije le v okviru faze predhodne preučitve brez začetka glavnega postopka (člen 278 PDEU; Poslovnik Splošnega sodišča, člen 104(2)) (Glej točke 43, 56 in 57.)

5. Pomoči, ki jih dodelijo države – Prepoved – Odstopanja – Diskrecijska pravica Komisije – Meje – Sklep, s katerim je bilo ugotovljeno, da je pomoč, ki ima posledice, ki nasprotujejo specifičnim določbam pogodbe, združljiva s skupnim trgom – Pogoji – Podrobna pravila pomoči, ki so neločljivo povezana z njenim namenom (člena 107 PDEU in 108 PDEU) (Glej točko 54.)

6. Pomoči, ki jih dodelijo države – Načrtovane pomoči – Pregled Komisije – Faza predhodne preučitve in kontradiktorna faza – Združljivost pomoči s skupnim trgom – Težave pri presoji – Obveznost Komisije, da uvede kontradiktorni postopek – Pojem – Resne težave – Nepristranskost (člen 108(2) in (3) PDEU) (Glej točke 45, 47 in 56.)

7. Izdaja začasne odredbe – Odlog izvršitve – Začasni ukrepi – Pogoji za izdajo – Nujnost – Resna in nepopravljiva škoda (člena 278 PDEU in 279 PDEU; Poslovnik Splošnega sodišča, člen 104(2)) (Glej točke od 59 do 62 in 68.)

8. Izdaja začasne odredbe – Odlog izvršitve – Začasni ukrepi – Pogoji za izdajo – Tehtanje vseh zadevnih interesov – Neobstoj dokazov o nevarnosti nastanka resne in nepopravljive škode – Morebitno poseganje v konkurenčno delovanje trga električne energije – Primarnost interesov države članice in zadevnih podjetij v primerjavi z interesom tožeče stranke (člena 278 PDEU in 279 PDEU; Poslovnik Splošnega sodišča, člen 104(2)) (Glej točke 80, 81 in 96.)

9. Konkurenca – Podjetja, pooblaščena za opravljanje storitev splošnega gospodarskega pomena – Opredelitev pojma storitev splošnega gospodarskega pomena – Diskrecijska pravica držav članic – Meje – Nadzor Komisije in omejen sodni nadzor v primeru očitne napake pri presoji (člena 106(2) PDEU in 107(1) PDEU; Protokol št. 26 o storitvah splošnega pomena, priložen k Pogodbi EU in Pogodbi DEU) (Glej točke od 90 do 93.)

Predmet

Predlog za sprejetje začasnih ukrepov, ki se v bistvu nanaša na to, da se odredi odložitev izvršitve Sklepa Komisije C(2010) 4499 z dne 29. septembra 2010 o državni pomoči N 178/2010, ki jo je Kraljevina Španija priglasila v obliki nadomestila za opravljanje javne storitve, ki je povezano s sistemom prednostnega koriščenja elektrarn, ki uporabljajo domači premog.

Izrek

1. Intervencija Hidroeléctrica del Cantábrico, SA in Federación Nacional de Empresarios de Minas de Carbón v podporo predlogom Evropske komisije se dopusti.

2. Sodni tajnik vroči strankama, navedenima v točki 1 tega izreka, prepis vseh dokumentov postopka.

3. 3. Predlog za izdajo začasne odredbe se zavrne.